Manitoba Manitoba 2011 manitobani El Manitoba el ze un Stado del Kanada sentro-meridional. El konfina a ovest co el Saskàciuan, a nord co i Teritori de el Nordovest e el Nunavut, a nord est el ze baña da ła Baja de Idson, a est el konfina ko el Ontario, a sud ko el Dakota de el Nord e el Minesòta. Da ła zona nordoriental piana e ondułada se pasa progesivamente a un altopian a sudovest. El ło atraversa el fiume Saskàciuan, el Nelson e el Cèrcil; i łagi łi ze numerozi, i pì inportanti łi ze el Łago Uinipeg e el Łago Manitoba. El ga un klima kontinental, ko presipitasioni skarse; inte ła parte sentral se kata vaste foreste. I sentri pì inportanti łi ze el kaołogo Uinipeg, San Bonifaso e Cèrcil. A sud se koltiva sereałi e patate; a nord se desfruta łe foreste par el łeñame. Ge ze zasimenti de kadmio, oro, zinko, rame e arzento.